Radončić na tribini američkog Instituta za mir: Marshalov plan za BiH
Radončić je rekao da bi njegova stranka, ukoliko joj se ukaže političko povjerenje, omogućila državljanima BiH da novce koje drže u švi
Jučer je u američkom Institutu za mir održana tribina pod naslovom "Bosna i Hercegvina, jedinstvena država ili ne?" Jedini učesnik tribine bio Fahrudin Radončić, medijski magnat, i osnivač stranke "Savez za bolju budućnost," dok je moderator bio dugogodišnji ekspert za jugoistočnu Evropu, podpredsjednik Centra za inovacije Instituta za mir Daniel Serwer. <!-- IMAGE --> Gospodin Radončić je polučasovnim govorom, koji je u njegovo ima čitao glavni i odgovorni urednik Dnevnog Avaza Sead Numanović, kritizirao i izrazio negodovanje sadašnjompolitičkom situacijom u Bosni i Hercegovini. Ukazujući na korupciju i nesposobnost političkih "igrača" na vlasti (poimenice Milorada Dodika, Harisa Silajdzica i Sulejmana Tihića) označio je kao neke od uzroka političkog zastoja u zemlji. On je, pred kraj svoga istupa, prezentirao platfomu svoje nove stranke, istakao da je utemeljena na ekonomskom razvoju i razvoju infrastructure i uporedio je sa Marshalovim razvojnim planom kakav su Sjedinjene države implementirale u Njemačkoj nakon Drugog svjetskog rata. Nakon pitanja izvještača Glasa Amerike o izvorima sredstava za implementaciju ono što njegova stranka planira, Fahrudin Radončić je rekao da bi njegova stranka, ukoliko joj se ukaže političko povjerenje, između ostaloga, omogućila uvjete državljanima Bosne i Hercegovine da novce koje drže u švicarskim i drugim stranim bankama prebace u bosanskohercegovačke banke u zamjenu za obećanje da ih se neće krivično goniti, kao što je to svojevremeno učinio italijanski magnat i premijer Silvio Berluskoni. U svijetlu nedavnog hapšenja u Gornjoj Moači, kao i jučerašnjeg izvještaja o sigurnosti i ocjena koje je iznio čelnik američke Nacionalne obavještajne agencije Dennis Blair da je Bosna i Hercegovina potencijalno najopasnije žarište Evrope, i duboke zabrinutosti Helsinškog komiteta za sve gore stanje medija u izbornoj godini, gospodin Radončić je kazao da su mediji u Bosni i Hercegovini vrlo slobodni, a za lošu sigurnosnu situaciju optužio Stjepana Mesića, i njegov komentar da hrvatska neće ostati ravnodušna na otcjepljenje Republike Srpske. <!-- IMAGE --> Moderatora tribine Daniela Serwera, zbog neubičajeno samo jednog učesnika, upitali smo koji su bili njegovi kriteriji u izboru panelista. Gospodin Serwer odgovorio: U razvijenim demokratijama mediji se smatraju čuvarima demokratije. Gospodin Radončić nam je rekao da je on vlasnik najuspješnijeg i najtiražnijeg lista koji već dvadeset godina formira mišljenja javnog mnijenja? Da li mislite da iz zapadne persepektive to predstavlja sukob interesa? – takođe je bilo pitanje za gospodina Serwera.